**Vătafi de himere**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în această lună atât de verde

ţi-ai dilatat conturul

prin care îţi respir absenţa

porţi cu tine tot ce-i al meu

mi-ai lăsat doar substanţa în care ţi-ai inscripţionat iubirea

aici se află chipul tău adevărat

cu nopţi şi zile pictate în verde şi roşu

când vătafi de himere

cochetam cu apusul gata să se împlinească

în această lună atât de verde

te-ai aşezat să asculţi cum cresc rădăcinile

ca nişte gânduri mustind de iluzii

mâna eternă cioplind în chipul lumii

din aschiile rămase îmi construiesc o retină

cu nebunia de a vedea până în ce punct e limitarea

scheletul lumii cum se înclină dând de ştire surparea

tu sapi egal înainte egal înapoi

porţi după tine tot ce e al tău şi al morţii

pe partea cealalat e răsăritul

sau pivniţa

masacrul speranţelor tale